b'\n_START_ARTICLE_\nVaccin \xc3\xaempotriva holerei\n_START_PARAGRAPH_\nVaccinurile \xc3\xaempotriva holerei reprezint\xc4\x83 acele\xc2\xa0vaccinuri eficiente \xc3\xaen prevenirea holerei. Acestea sunt eficiente \xc3\xaen propor\xc8\x9bie de 85% \xc3\xaen primele \xc8\x99ase luni \xc8\x99i de\xc2\xa050-60% dac\xc4\x83 sunt administrate \xc3\xaen primul an. Eficien\xc8\x9ba acestora scade p\xc3\xa2n\xc4\x83 sub de 50%, dup\xc4\x83 un interval de doi ani. Atunci c\xc3\xa2nd o parte semnificativ\xc4\x83 a popula\xc8\x9biei este imunizat\xc4\x83, beneficiile imunitz\xc4\x83rii \xc3\xaen mas\xc4\x83 pot fi sim\xc8\x9bite de c\xc4\x83tre cei care au fost vaccina\xc8\x9bi.\xc2\xa0Organiza\xc8\x9bia Mondial\xc4\x83 a S\xc4\x83n\xc4\x83t\xc4\x83\xc8\x9bii recomand\xc4\x83 utilizarea acestora \xc3\xaen combina\xc8\x9bie cu alte m\xc4\x83suri de prevenire, pentru cei cu un risc ridicat.\xc2\xa0\xc3\x8en general, sunt recomandate dou\xc4\x83-trei doze, administrate pe cale oral\xc4\x83. Dozele injectabile sunt disponibile \xc3\xaen anumite p\xc4\x83r\xc8\x9bi ale lumii, dar disponibilitatea acestora este redus\xc4\x83._NEWLINE_Ambele tipuri disponibile de vaccinuri cu administrare oral\xc4\x83 sunt,\xc2\xa0\xc3\xaen general, sigure. Pot ap\xc4\x83rea dureri abdominale usoare dau diaree. Aceastea pot fi administrate pe timpul\xc2\xa0sarcinii, c\xc3\xa2t \xc8\x99i acelor persoane cu un\xc2\xa0sistem imunitar sc\xc4\x83zur. Aceste vaccinuri sunt autorizate pentru utilizarea \xc3\xaen peste 60 de \xc8\x9b\xc4\x83ri. Utilizarea acestora \xc3\xaen \xc8\x9b\xc4\x83rile \xc3\xaen care aceast\xc4\x83 boal\xc4\x83 este comun\xc4\x83 pare a fi eficient\xc4\x83._NEWLINE_Primele vaccinuri utilizate \xc3\xaempotriva holerei au fost create\xc2\xa0la sf\xc3\xa2r\xc8\x99itul anilor 1800. Acestea au fost primele vaccinuri concepute \xc3\xaen laborator ce au fost utilizate la scar\xc4\x83 larg\xc4\x83. Vaccinurile cu administrare oral\xc4\x83 au fost introduse pentru prima oar\xc4\x83 dup\xc4\x83 anul\xc2\xa01990. Acestea se afl\xc4\x83 pe\xc2\xa0 Lista medicamentelor esen\xc8\x9biale a Organiza\xc8\x9biei Mondiale a S\xc4\x83n\xc4\x83t\xc4\x83\xc8\x9bii, ce prezint\xc4\x83 cea mai important\xc4\x83 medica\xc8\x9bie necesar\xc4\x83 \xc3\xaentr-un sistem de s\xc4\x83n\xc4\x83tate de baz\xc4\x83.'